ซีพีเอ็น จัดงาน “AIS Bangkok Countdown 2020@centralwOrld”
ซีพีเอ็น จัดงาน “AIS Bang...
Publish Date : 2019-12-23 16:23:08
ศูนย์การค้าเซ็นทรัลเวิลด์ จัดงาน “AIS Bangkok Countdown 2020@centralwOrld” ตอกย้ำการเป็น World of Best Entertainment Countdown จุดเคาท์ดาวน์ที่ดีที่สุด มันส์ที่สุด และแฮปปี้ที่สุดตลอดกาล พบไฮไลท์ “เวทีไฮดรอลิค” ใจกลางกรุงเทพฯ สูงกว่าตึก 4 ชั้น ยาวถึง 220 เมตร ยาวที่สุดในเอเชียตะวันออกเฉียงใต้ ตื่นตากับ “จอ The PanOramix @centralwOrld” จอดิจิทัลอินเตอร์แอคทีฟใหญ่ที่สุดในโลก พร้อมจัดทัพศิลปินนักร้อง 10 เบอร์ใหญ่ 10 สไตล์ร่วมด้วยแดนซ์เซอร์กว่า 100 ชีวิต ได้แก่ ปาล์มมี่, The Toy, เป๊ก-ผลิตโชค, โจอี้ บอย, ไทยเทเนี่ยม, TWOPEE, Slot Machine, Getsunova และ TRINITY พลาดไม่ได้กับ วินาทิไฮไลท์กับ “โชว์พลุสุดอลังการที่จุดติดต่อกันยาวนานกว่า 5 นาที” ในวันอังคารที่ 31 ธันวาคม 2562 ตั้งแต่เวลา 18.00 น.เป็นต้นไป
สำหรับผู้ที่สนใจมาร่วมงาน สามารถเดินทางมาได้ด้วยรถขนส่งสาธารณะ หรือ รถยนต์ส่วนตัว โดยบริเวณพื้นที่จัดงาน ไม่สามารถสัญจรผ่านถนนราชดำริ ตั้งแต่สามแยกราชดำริ, แยกเฉลิมเผ่า ตลอดจนถึงแยกชิดลม รวมทั้งสามแยกประตูน้ำ ตั้งแต่เวลา 14.00 น. เป็นต้นไป ถึงวันที่ 1 มกราคม 2563 เวลา 05.00 น.
สำหรับเส้นทางเข้าศูนย์การค้าเซ็นทรัลเวิลด์ ใช้ได้ 2 ทาง (เส้นทางสีน้ำเงิน) คือ
หมายเลข 1. เข้าจากถนนอังรีดูนังต์ เข้าสู้ถนนพระราม 1 ผ่านด้านหลังวัดปทุมวนาราม ตลอด 24 ชั่วโมง
หมายเลข 2. เข้าจากถนนพญาไทด้านข้างวังสระปทุม ผ่านด้านหลังวัดปทุมวนาราม ตั้งแต่ 6.00 – 22.00 น.
สำหรับเส้นทางออกศูนย์การค้าเซ็นทรัลเวิลด์ ใช้ได้ 3 ทาง (เส้นทางสีแดง) คือ
หมายเลข 1. ออกทางถนนอังรีดูนังต์ ผ่านด้านหลังวัดปทุมวนาราม ตลอด 24 ชั่วโมง
หมายเลข 2. ออกทางถนนพระราม 1 ผ่านด้านหลังวัดปทุมวนาราม ตลอด 24 ชั่วโมง
หมายเลข 3. ออกทางถนนแยกประตูน้ำฝั่งศาลพระพิฆเนศ ตั้งแต่ 6.00 - 17.00 น.
งาน “AIS Bangkok Countdown 2020@centralwOrld” ตั้งอยู่ใจกลางย่านราชประสงค์ เดินทางไปกลับได้ง่าย ครบครันด้วยสิ่งอำนวยความสะดวก พร้อมที่จอดรถกว่า 6,000 คัน ห้องน้ำสะอาด และระบบรักษาความปลอดภัย ปลอดแอลกอฮอล์ ปลอดอาวุธ รวมทั้งการบูรณาการความร่วมมือกับหน่วยงานต่างๆ ทั้งภาครัฐและเอกชน ในการร่วมกันดูแลรักษาความปลอดภัยอย่างเข้มข้นตลอดงาน
HASTAG : ศูนย์การค้าเซ็นทรัลเวิลด์ เคาท์ดาวน์ AIS ราชประสงค์ cpn
สัญญลักษณ์ของเทศกาลความสุข ที่เซ็นทรัลเวิลด์ กับงานเปิดไฟต้นคริสต์มาสแห่งปี เริ่มขึ้นแล้ว!
"ซีพีเอ็น" สร้าง "ทีมนักธุรกิจรุ่นใหม่" เสริมแกร่งธุรกิจ